Kviteseid gamle kyrkje

Kviteseid gamle kyrkje er ei langkyrkje av stein i Kviteseid kommune i Telemark. Kyrkja står i nærleiken av Kviteseid bygdetun.

Kyrkja var i mange år datert til midten av 1100-talet, men nyare forsking peikar mot ca. 1260.Sjå t.d. reportasje i Vest-Telemark blad frå 2008 om arbeid utført av Ola Storsletten frå NIKU. Storsletten daterer botnsvilla til omkring 1260. Kan hende har forskjellige delar forskjellige aldrar. Kyrkja er uansett ei av dei eldste kyrkjene i Telemark. Våpenhuset framfor portalen er frå 1700-talet, og takryttaren er frå 1800-talet.

Kyrkja har innviingskors frå 1200-talet i koret, og det er avdekka kalkmåleri og inskripsjonar frå 1500- og 1600-talet. Himlinga vart endra i 1713–14 og er dekorert med blomerankar måla av Thomas Blix. Blix har òg dekorert galleribrystninga i skipet.

Kyrkja står usentralt i bygda og vart som soknekyrkje avløyst av Kviteseid nye kyrkje i 1916. Ho vart forsiktig restaurert i 1929 og 1969.

Orgelet vart i si tid bygd for Flatdal kyrkje, og vart restaurert av Henrik Brinck Hansen og montert i Kviteseid gamle kyrkje i 2002.

Kjelder



 Kyrkjesøk – Kviteseid gamle kyrkje

Bakgrunnsstoff
 Kunsthistorie.com
 Lokalhistoriewiki
 Kviteseid kommune  om kyrkjene i kommunen

 Vest-Telemark museum 

Fotnotar

Kategori:Kyrkjer i Øvre Telemark prosti
Kategori:Kyrkjer i Kviteseid
Kategori:Norske kyrkjer frå 1200-talet
Kategori:Norske steinkyrkjer frå mellomalderen
Kategori:Langkyrkjer i Agder og Telemark bispedømme
Kategori:Kulturminne i Kviteseid
Kategori:Valkyrkjer i 1814
Kategori:Freda bygg i Telemark